Komisjoni määrus (EÜ) nr 1213/2003,

7. juuli 2003,

millega muudetakse ohtlike ainete importi ja eksporti käsitleva Euroopa Parlamendi ja nõukogu määruse (EÜ) nr 304/2003 I lisa

(EMPs kohaldatav tekst)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse ohtlike kemikaalide eksporti ja importi käsitlevat Euroopa Parlamendi ja nõukogu 28. jaanuari 2003. aasta määrust (EÜ) nr 304/2003, [1] eriti selle artiklit 22 lõiget 1,

ning arvestades järgmist:

(1) Määrusega (EÜ) nr 304/2003 rakendatakse 11. septembril 1998 allkirjastatud Rotterdami konventsiooni rahvusvahelises teatavate ohtlike kemikaalide ja pestitsiidide kaubanduses rakendatava eelnevalt teatatud nõusoleku protseduuri (PIC-protseduur) kohta, mille ühendus on heaks kiitnud nõukogu otsusega 2003/106/EÜ. [2] Kuni kõnealuse konventsiooni jõustumiseni rakendatakse määrusega (EÜ) nr 304/2003 ka ajutist PIC-protseduuri, mis on kehtestatud ajutist korda käsitleva resolutsiooniga, mis on sätestatud konventsiooni vastu võtnud diplomaatilise konverentsi lõppaktis.

(2) Määruse (EÜ) nr 304/2003 I lisa koosneb kolmest osast, mis sisaldavad vastavalt loetelu kemikaalide kohta, mille kohta kehtib ekspordist teatamise protseduuri nõue, mis vastavad PIC-teatamise tingimustele või mille kohta Rotterdami konventsiooni alusel kehtib PIC-protseduuri nõue.

(3) Arvestades hiljutiste ühenduse õigusaktidele vastavate vahetult kohaldatavate regulatiivmeetmete läbivaatamise tulemusi, tuleks määruse (EÜ) nr 304/2003 I lisa 1. ja 2. osa loeteludesse lisada mitu kemikaali.

(4) Konventsiooni valitsustevahelise läbirääkimiskomitee üheksandal istungil, mis toimus 30. septembrist 4. oktoobrini 2002, otsustati, et ajutine PIC-protseduur tuleks kehtestada ka kemikaali monokrotofoss suhtes. Seega tuleks monokrotofoss lisada määruse (EÜ) nr 304/2003 I lisa 3. osa kemikaalide loetellu ja muuta 1. osas olevat kirjet.

(5) Seetõttu tuleks määruse (EÜ) nr 304/2003 I lisa muuta.

(6) Käesolevas määruses ettenähtud meetmed on kooskõlas nõukogu direktiivi 67/548/EMÜ, [3] viimati muudetud määrusega 807/2003/EÜ, [4] artikli 29 alusel moodustatud komitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määruse (EÜ) nr 304/2003 I lisa muudetakse vastavalt käesoleva määruse lisale.

Artikkel 2

Käesolev määrus jõustub kahekümnendal päeval pärast selle avaldamist Euroopa Liidu Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 7. juuli 2003

Komisjoni nimel

komisjoni liige

Margot Wallström

[1] EÜT L 63, 6.3.2003, lk 1.

[2] EÜT L 63, 6.3.2003, lk 27.

[3] EÜT 196, 16.8.1967, lk 1.

[4] EÜT L 122, 16.5.2003, lk 36.

--------------------------------------------------

LISA

Määruse (EÜ) nr 304/2003 I lisa muudetakse järgmiselt:

1. 1. osa muudetakse järgmiselt.

a) lisatakse järgmised kirjed:

"Kemikaal | CASi nr | EINECSi nr | CN | Alakategooria * | Kasutuspiirang ** | Riigid, mille puhul teatamist ei nõuta |

Atsefaat + | 30560-19-1 | 250-241-2 | 29309070 | p(1) | b | |

Aldikarb + | 116-06-3 | 204-123-2 | 29309070 | p(1) | sr | |

Oktabromodifenüüleeter + | 32536-52-0 | 251-087-9 | 29093038 | i(1) | sr | |

Pentabromodifenüüleeter + | 32534-81-9 | 251-084-2 | 29093031 | i(1) | sr | |

Tetraetüülplii + | 78-00-2 | 201-075-4 | 29310095 | i(1) | sr | |

Tetrametüülplii + | 75-74-1 | 200-897-0 | 29310095 | i(1) | sr" | |

b) kirje metüülparatiooni kohta asendatakse järgmisega:

"Metüülparatioon + # | 298-00-0 | 206-050-1 | 38081040 | p(1) | b | Vt PIC-ringkirja aadressil www.pic.int/" |

c) kirje monokrotofossi kohta asendatakse järgmisega:

"Monokrotofoss # | 6923-22-4 | 230-042-7 | 3808104038089090 | p(1) | b | Vt PIC-ringkirja aadressil www.pic.int/" |

2. 2. osa muudetakse järgmiselt.

a) lisatakse järgmised kirjed:

"Kemikaal | CASi nr | EINECSi nr | CN | Kategooria * | Kasutuspiirang ** |

Atsefaat | 30560-19-1 | 250-241-2 | 29309070 | p | b |

Aldikarb | 116-06-3 | 204-123-2 | 29309070 | p | sr |

Metüülparatioon # | 298-00-0 | 206-050-1 | 38081040 | p | b |

Oktabromodifenüüleeter | 32536-52-0 | 251-087-9 | 29093038 | i | sr |

Pentabromodifenüüleeter | 32534-81-9 | 251-084-2 | 29093031 | i | sr |

Tetraetüülplii | 78-00-2 | 201-075-4 | 29310095 | i | sr |

Tetrametüülplii | 75-74-1 | 200-897-0 | 29310095 | i | sr |

Tina-triorgaanilised ühendid, eelkõige tributüültina ühendid, sh bis(tributüültina)oksiid | 56-35-9 ja muud | 200-268-0 ja muud | 29310095 | P | sr" |

b) kirje paratiooni kohta asendatakse järgmisega:

"Paratioon # | 56-38-2 | 200-271-7 | 29201000 | p | b" |

c) kirje teknaseeni kohta asendatakse järgmisega:

"Teknaseen | 117-18-0 | 204-178-2 | 29049085 | p | b" |

3. 3. osas lisatakse järgmine kirje:

"Kemikaal | Asjakohane CASi number | Kategooria |

Monokrotofoss | 6923-22-4 | Pestitsiid" |

--------------------------------------------------